فتح الله گوله‌نین تورکیه‌یه قایتاریلماسینا دایر آغ ائوین رسمی اینترنت صحیفه‌سینده باشلادیلان ایمضاتوپلاما کامپانیاسینا قوشولان‌لارین سایی 78 مینی آشدی.
کامپانیانین سونا چاتماسینا ایکی هفته قالدی. قایدا‌لارا گؤره ایمضا‌لارین سایی 100 مینه چاتما‌لی‌دیر. اونا گؤره ده داها 22 مین شخصین ایمضاسینا احتیاج وار.
17  ژوئیه ده باشلادیلان کامپانیانین " فتح الله گوله‌نین تورکیه‌یه تسلیم ائدیلمه‌سینی ایستییرم" باشلیق‌لی بیلدیریشینده دئییلیر:
15 ژوئیه گونو تورکیه‌نین قانونی و دموکراتیک اولا‌راق سئچیلمیش حکومتینی دئویرمک مقصدیله چئویریلیشه جهد اولدو. معلوم اولدو کی، بو حادثه‌نین آرخاسیندا فتح الله گولن و اونون طرفدارلاری دایانیر. تورکیه بیزیم اورتا دوغوداکی ان اعتبارلی و اوزون مدتلی موتتفیق‌یمیزدیر.  گولن ایسه تورکیه‌دکی موتتفیق‌لریمیز طرفیندن "تروریست" اعلان ائدیلدی. چئویریلیشه جهد دوست‌لاریمیز اولان تورک خالقی‌نین جسور و قطعیت‌لی موداخیلسیله یاتیریلدی.
آمریکا دموکراتیک یوللا سئچیلمیش رهبر و حکومت ایله بوندان سونرا دا امکداش‌لیغینا داوام ائده بیلمه‌سی اوچون فتح الله گولنه سیغینا‌جاق وئرمه‌سینه سون قویماسی و اونو تورکیه‌یه تسلیم ائتمه‌سینی ایستییرم".
ایمضاتوپلاما کامپانیاسینا آغ ائوین رسمی اینترنت صحیفه‌سین‌دکی " عریضه" بؤلوموندکی "petitions.whitehouse.gov"  آدرسیندن قوشولماق مومکون‌دور.
